**“Халқаро имтиҳон тизимлари бўйича юқори балл (даража) тўплаган ёшларга имтиҳон топшириш харажатларини тўлиқ қоплаб бериш бўйича амалга оширилган ишлар тўғрисида таҳлилий**

**МАЪЛУМОТ**

Ўзбекистон Республикаси Вазирлар Маҳкамасининг “Халқаро имтиҳон тизимлари бўйича юқори балл (даража) тўплаган ёшларга имтиҳон топшириш харажатларини тўлиқ қоплаб бериш тартибини жорий этиш тўғрисида” 2021 йил 13 апрелдаги 209-сон қарорига мувофиқ 2021-йилнинг 1 май санасидан бошлаб кўрсатилаётган давлат хизматига масъул. Мазкур давлат хизмати Ёшлар ишлари агентлигининг Ягона интерактив давлат хизматлари портали ҳамда АТ “Халқ банки”нинг тегишли электрон платформаси билан ўзаро интеграция қилинган **reestr.yoshlarportali.uz** электрон реестри орқали амалга оширилмоқда.

Давлат хизматини кўрсатиш 2023 йилнинг 1 февраль санасидан бошлаб тўлиқ рақамлаштирилди. Натижада ёшларнинг имтиҳон топшириш харажатларини қоплаб бериш муддати 30 кундан 15 кунгача қисқартирилиб, **“Хазна”** мобил иловаси орқали маблағларни узлуксиз (24/7 вақт режимида) шахсий банк пластик картасига олиш имкони яратилди.

Жорий йилнинг ўтган даври мобайнида *(31 декабрь ҳолатига)* жами **21 103 та** ариза келиб тушган *(маълумот учун: 2022 йилда жами 11559 та ариза келиб тушган бўлиб, шундан 7744 та аризачиларга 13,4 млрд.сўм маблағ тўлаб берилган)*, шундан, **6 038 та** ариза маъмурий регламентга мувофиқ бўлмаганлиги сабабли рад этилди, **771 та** ариза муаллиф томонидан бекор қилинган, **1391 та** ариза верификация *(сертификатнинг ҳақиқийлигини текшириш)* жараёнида, **12 902 та** аризага ижобий хулоса (тасдиқнома) берилган бўлиб, шундан **12359 нафар** ёшларга *(7162 нафари хотин-қиз)* **21,7 млрд.сўм** миқдоридаги имтиҳон топшириш харажатлари Агентлик маблағлари ҳисобидан АТ “Халқ банки”нинг жойлардаги филиаллари орқали нақд пул шаклида ва **“Хазна”** мобил иловаси орқали банк пластик картасига ўтказиш йўли билан қоплаб берилди.

***Маълумот учун:*** *Тошкент ш.дан* ***4114 нафар****, Бухородан* ***1163 нафар****, Фарғонадан* ***970 нафар****, Намангандан* ***875 нафар****, Самарқанддан* ***826 нафар****, Хоразмдан* ***752 нафар****, Тошкентдан* ***679 нафар****, Андижондан* ***610 нафар****, Қашқадарёдан* ***545 нафар****, Навоийдан* ***513 нафар****, Қорақалпоғистон Республикасидан* ***471 нафар,*** *Сурхондарёдан* ***362 нафар****, Жиззахдан* ***335 нафар,*** *Сирдарёдан* ***144 нафар*** *ёшларга имтиҳон харажатлари тўлаб берилди.*

**Сертификат турлари бўйича таҳлил қилинганда қуйидагича:**

|  |  |  |  |
| --- | --- | --- | --- |
| **Имтиҳон тури** | **Сони** | **Имтиҳон тури** | **Сони** |
| **IELTS** | **8275** | **GMAT** | **13** |
| **Rus tili (TORFL/TRKI)** | **2864** | **Nemis tili (Goethe-Zertifikat)** | **12** |
| **SAT** | **960** | **Nemis tili (Test DAF)** | **10** |
| **Koreys tili (TOPIK I-II)** | **77** | **GRE** | **7** |
| **Turk tili (TYS)** | **64** | **Fransuz tili (DELF/DALF)** | **5** |
| **(TOEFL) iBT** | **30** | **Ingliz tili (CAE, CPE, BEC)** | **1** |
| **Xitoy tili (HSK)** | **26** | **Arab tili (ALPT/APT/E-TOAFL/ACTFL)** | **1** |
| **Yapon tili (JLPT)** | **14** |  |  |

Мазкур давлат хизматини кўрсатишга масъул қилиб Агентликнинг Таълим муассасаларидаги ёшлар билан ишлаш ва волонтёрлик фаолиятини ривожлантириш бошқармаси ходими **Жабборов Элмурод Нормурот ўғли** тайинланган.